
REPUBLIKA HRVATSKA

OSJEČKO-BARANJSKA ŽUPANIJA

OPĆINA VUKA

Općinski načelnik

KLASA: 402-02/26-03/1
URBROJ: 2158-42-03-26-8
Vuka, 17. lipnja 2026. godine 

Temeljem članka 27. Pravilnika o financiranju programa, projekata i javnih potreba sredstvima proračuna Općine Vuka («Službeni glasnik Općine Vuka» br. 10/15, 3/23) Općinski načelnik Općine Vuka donosi
Odluku

o raspodjeli financijskih sredstava za podršku udrugama za 2026. godinu – podrška udrugama za kapitalne projekte
I.

            Ovom Odlukom odobravaju se financijska sredstva udrugama za kapitalne projekte iz Proračuna Općine Vuka za 2026. godinu.
II.


Financijska sredstva dodjeljuju se sljedećim udrugama:

1. Boćarskom klubu Veteran-Vuka za zamjenu namještaja u klupskih prostorijama i bojanje i uređenje klupskih prostorija iznos od 2.000,00 eura,

2. Lovačkom društvu „Kuna“ za izgradnju prihvatilišta za sitnu divljač u iznosu od 3.000,00 eura.

III.


Udruge imaju pravo prigovora. Prigovor se može podnijeti samo zbog povrede postupka odobravanja financijskih sredstava utvrđenih Pravilnikom, te se nikako ne može podnijeti na odluku o neodobravanju sredstava ili visini dodijeljenih sredstava.


Prigovor se podnosi općinskom načelniku Općine Vuka u roku od 8 dana od dana dostave pisane obavijesti o rezultatima natječaja.

OBRAZLOŽENJE


Javni poziv za financiranje kapitalnih projekata udruga objavljen je 29. travnja 2026. godine na web stranici općine Vuka.


Do isteka roka za podnošenje prijava dostavljene su 2 prijave.

Otvaranje i pregled prijava te ocjenjivanje programa/projekata obavilo je Povjerenstvo, imenovano od strane općinskog načelnika.

Prijave su dostavile sljedeće udruge:

1. Boćarski klub Veteran-Vuka,

2. Lovačko društvo „Kuna“.
Na temelju pregleda dostavljene dokumentacije utvrđeno je da prijavitelji ispunjavaju propisane uvjete natječaja.
Ocjena kvalitete prijavljenih programa: Svaki član povjerenstva samostalno je ocijenio pojedinu prijavu udruga, ocjenjujući ocjenama od 1 do 5 za svako postavljeno pitanje u obrascu za procjenu. Zbrajani su pojedinačni bodovi sva tri ocjenjivača, te je izračunata aritmetička sredina tih bodova koja se unosi dolje u tablicu i predstavlja ukupan broj bodova koji je program/projekt ostvario. Za projekte i programe, koji prilikom ocjenjivanja ne ostvare minimalno 20 bodova, povjerenstvo predlaže da se ne financiraju kroz ovaj natječaj. Maksimalan broj bodova koji je svaka prijava mogla ostvariti je 40.

	
	BOĆARSKI KLUB 
Veteran Vuka
	LD «KUNA» VUKA

	1.
	Koliko program doprinosi afirmaciji Općine Vuka
	3,33
	3,33

	2.
	Koliko je program društveno koristan?
	3,33
	3,67

	3.
	Jesu li jasno definirani korisnici programa?
	3,33
	3

	4.
	Programom su obuhvaćena djeca i starije osobe?
	3,33
	3

	5.
	Ima li prijavitelj dovoljno iskustva i stručnog kapaciteta za provođenje planiranih programa?
	3
	3,33

	6.
	Jesu li aktivnosti programa jasne i opravdane?
	3
	3,33

	7.
	Jesu li troškovi projekta opravdani? (BODUJE SE DUPLO)
	6
	6

	
	UKUPNO
	25,33
	25,67


Podaci o troškovima projekta/programa, traženim sredstvima za financiranje te odobrenom iznosu za financiranje:

	
	BOĆARSKI KLUB Veteran Vuka 
	LD «KUNA»  

	
	
	

	UKUPNI TROŠAK PROGAMA/PROJEKTA (u eurima)
	4.000,00
	9.000,00

	TRAŽENA SREDSTVA ZA FINANCIRANJE (u eurima)
	3.000,00
	8.000,00

	SREDSTVA ODOBRENA ZA FINANCIRANJE (u eurima)
	2.000,00
	3.000,00


S obzirom na sve gore navedeno, odlučeno je da se udrugama dodijele sredstva sukladno točki II. Odluke.

IV.

Ova odluka stupa na snagu danom donošenja i objavit će se na web stranici Općine Vuka www.opcina-vuka.hr.

Općinski načelnik

Damir Maričić, dipl. oec.

